
	На основу члана 31. став 1. Закона о заштити здравља биља у Републици Српској („Службени гласник Републике Српске“, број 25/09) и члана 76. став 2. Закона о републичкој управи („Службени гласник Републике Српске“, бр. 115/18, 111/21, 15/22, 56/22, 132/22 и 90/23), министар пољопривреде, шумарства и водопривреде доноси 

ПРОГРАМ 
ПОСЕБНОГ НАДЗОРА КАРАНТИНСКИХ ШТЕТНИХ ОРГАНИЗАМА НА КРОМПИРУ У РЕПУБЛИЦИ СРПСКОЈ У 2026. ГОДИНИ
 
Члан 1.

Овим програмом утврђују се мјере, рокови, начин спровођења мјера, субјекти који их спроводе, извори и начин обезбјеђивања и коришћења средстава, као и начин контроле спровођења мјера посебног надзора карантинских штетних организама на кромпиру у Републици Српској у 2026. години. 

Члан 2.

(1) Циљ овог програма је утврђивање присуства, односно одсуства карантинских штетних организама на кромпиру на мјестима уласка пошиљки кромпира које се увозе у Републику Српску, те на мјестима производње сјеменског и меркантилног кромпира, у дистрибутивним центрима и на мјестима складиштења.
(2) Да би се постигао наведени циљ, посебним надзором истражује се шире подручје, односно локалитети на којима се у Републици Српској узгаја кромпир, ради одређивања статуса истраживаног подручја у односу на циљане организме, те утврђивања могућих путања њиховог уласка и/или ширења у Републици Српској.
(3) Циљ посебног надзора је и испуњавање фитосанитарних услова за производњу, премјештање и посебно извоз кромпира.

Члан 3.

(1) Посебан надзор ради детекције карантинских штетних организама меркантилног и сјеменског кромпира спроводи се на цијелој територији Републике Српске.
(2) Посебан надзор и мјере надзора спроводе Републичка управа за инспекцијске послове (у даљем тексту: Инспекторат) и институције које имају овлашћење Министарства пољопривреде, шумарства и водопривреде (у даљем тексту: Министарство) за спровођење послова од јавног интереса у области дијагностике штетних организама и заштите здравља биља.
(3) Институција која има овлашћење од стране Министарства (у даљем тексту: овлашћена институција) припрема информационе летке са стручним савјетима о начинима спречавања ширења и могућим мјерама контроле патогена и вектора.

Члан 4.

Одабир локација извршен је на основу биологије циљаних штетних организама, климатских услова за њихов развој, географске дистрибуције и величине комерцијалних производних подручја кромпира, као главне биљке домаћина и заступљених сорти. 

Члан 5.

(1) Вријеме вршења надзора прописано је на основу животних циклуса циљаних штетних организама, њихове биологије и фенологије биљака домаћина.
(2) Посебним надзором, осим кромпира, обухватају се и друге биљке домаћини циљаних штетних организама (гајене и самоникле), те земљиште на којем се производе и вода која се користи за наводњавање.
(3) Остале биљке домаћини обухватају се надзором, поступком случајног узорковања или уколико се приликом вршења прегледа уоче симптоми који упућују на могућу заразу циљаним штетним организмима.

Члан 6.

(1) Подручја рада су мјеста уласка, производње и дистрибуције кромпира у Републику Српску. 
(2) Надзором се обухватају мјеста уласка пошиљки кромпира на граничним прелазима као могућег пута уношења карантинских штетних организама у Републику Српску, као и мјеста на којима се кромпир узгаја (земља и усјеви за производњу сјеменског и за производњу меркантилног кромпира) и простори у којима се дорађује, чува и складишти.

Члан 7.

(1) Посебан надзор на присуство карантинских штетних организама у сјеменском и меркантилном кромпиру одвија се у сљедећим фазама:
1) фаза узорковање земље с циљем испитивања на присуство цистоликих кромпирових нематода прије заснивања сјеменске производње кромпира,
2) фаза преглед кромпира у вегетацији (од почетка јуна),
3) фаза преглед кртола кромпира приликом вађења (мај, октобар),
4) фаза узорковања земље послије вађења кромпира с циљем испитивања на присуство галових кромпирових нематода у сјеменској и меркантилној производњи и цистоликих нематода у меркантилној производњи, 
5) фаза преглед кртола кромпира у магацинима произвођача (октобар),
6) фаза преглед кртола кромпира у дистрибутивним центрима и збирним магацинима прерађивача (октобар).
(2) Број службених узорака за лабораторијско испитивање латентне инфекције Ralstonia solanacearum, Clavibacter michiganensis ssp. sepedonicus из увоза прописан је у Табели – Дистрибуција броја званичних узорака за лабораторијско испитивање латентне инфекције Ralstonia solanacearum, Clavibacter michiganensis ssp. sepedonicus из увоза, која се налази у Прилогу 1. овог програма и чини његов саставни дио.
(3) Број и географски распоред службених узорака за визуелни преглед и лабораторијско испитивање присуства латентне инфекције Ralstonia solanacearum, Clavibacter michiganensis ssp. sepedonicus у домаћем меркантилном кромпиру, као и воде и коровске биљке Solanum dulcamara, који је усаглашен са организацијом Инспектората, прописан је у Табели – Преглед дистрибуције и броја узорака за визуелни преглед и лабораторијско испитивање присуства латентне инфекције Ralstonia solanacearum, Clavibacter michiganensis ssp. sepedonicus у домаћем меркантилном кромпиру, као и воде и коровске биљке Solanum dulcamara на подручју Републике Српске, која се налази у Прилогу 2. овог програма и чини његов саставни дио.
(4) У оквиру визуелних прегледа на присуство симптома латентне инфекције фитопатогеним бактеријама Ralstonia solanacearum и Clavibacter michiganensis ssp. sepedonicus врши се и визуeлни преглед на присуство симптома латентне инфекције фитопатогеном гљивом Synchytrium endobioticum, узрочником болести рака кромпира Potato spindle tuber viroid, вретенасте кртоле кромпира.

Члан 8.

(1) У случају постојања сумње на заразу фитопатогеном гљивом Synchytrium endobioticum и Potato spindle tuber viroid, потребно је узети узорак и извршити лабораторијску анализу.
(2) Приликом прегледа и узимања узорака из увоза потребно је обратити пажњу на евентуално присуство Epitrix spp., посебно на пошиљкама кромпира код којих је земља поријекла Португалија и Шпанија, у којима је откривен овај штетни организам.
(3) У случају постојања очигледних симптома који указују на присуство штетног организма из става 2. овог члана, потребно је узети узорак и извршити лабораторијску анализу.

Члан 9.

(1) Визуелни прегледи обавезно се раде на 1% од укупне површине под сјеменским кромпиром.
(2) Свака партија/лот дорађеног/натуралног сјеменског крoмпира обавезно се испитује на присуство Ralstonia solanacearum и Clavibacter michiganensis ssp. sepedonicus у оквиру здравствене контроле производње сјемена кромпира и стручног надзора.

Члан 10.

(1) Домаћини фитопатогене бактерије, биљке из породице Solanacea (парадајз, паприка, патлиџан и друге) и пеларгонија укључени су у мјере посебног надзора присуства бактерије Ralstonia solanacearum у оквиру надзора других карантинских штетних организама. 
(2) У завршни извјештај о реализацији улазе и резултати надзора из става 1. овог члана и у случају да провјера на присуство бактерије Ralstonia solanacearum не покаже ништа сумњиво. 
(3) Визуелни преглед парадајза врши се и на присуство Potato spindle tuber viroid, а само у случају постојања сумње на заразу потребно је узети узорак и извршити лабораторијску анализу. 
(4) Број визуелних прегледа код усјева у производњи парадајза и у производњи расада је 24.
(5) Код постојања симптома болести потребно је узети узорке и послати их на лабораторијска испитивања могућег присуства Ralstonia solanacearum и Potato spindle tuber viroid.

Члан 11.

(1) Узорковање отпадних вода у прерађивачкој индустрији кромпира и у водотоцима у близини производних парцела кромпира ради лабораторијског прегледа на присуство Ralstonia solanacearum врше представници овлашћених институција у складу са планом у Табели – Преглед дистрибуције и броја узорака за визуелни преглед и лабораторијско испитивање присуства латентне инфекције Ralstonia solanacearum, Clavibacter michiganensis ssp. sepedonicus у домаћем меркантилном кромпиру, као и воде и коровске биљке Solanum dulcamara на подручју Републике Српске, која се налази у Прилогу 2. овог програма.
(2) Узорци воде из става 1. овог члана узимају се на мјестима сакупљања.
(3) Потребно је узети и узорак отпада (земље) у контејнеру у који се одлаже отпад.
(4) У економском дворишту прерађивачког објекта узима се и узорак земље.
(5) Прикупљени узорци воде и корова Solanum dulcamara (разводник, пасквица, горкослат) тестирају се у лабораторији на присуство бактерије Ralstonia solanacearum.
(6) Приликом узимања узорака из става 5. овог члана потребно је обратити пажњу због могућег проналаска коровске биљке Solanum dulcamara (разводник, пасквица, горкослат).
(7) У случају проналаска биљке из става 6. овог члана, узима се узорак за испитивање латентне инфекције бактеријом Ralstonia solanacearum.
(8) Вријеме прегледа је друга половина августа, а у случају потребе, узорковање се понавља након двије седмице.

Члан 12.

(1) Током контроле на присуство карантинских нематода Globodera rostochiensis и G. pallida, Meloidogyne chitwoodi и Meloidogyne fallax, представници овлашћених институција врше узорковање и анализу земље на којој су узгајани кромпир и друге биљне врсте.
(2) При опису мјеста узимања узорака обавезно је што детаљније описати мјесто узорковања са обавезним уношењем GPS позиције, а што се наводи у Записнику зa посебан надзор кромпира, који се налази се у Прилогу 7. овог програма и чини његов саставни дио.
(3) Преглед дистрибуције и броја узорака за лабораторијско испитивање присуства карантинских нематода Globodera rostochiensis и G. pallida, Meloidogyne chitwoodi и Meloidogyne fallax по подручјима, усаглашен са организацијом Инспектората, прописан је у Табели – Преглед дистрибуције и броја узорака за лабораторијско испитивање присуства карантинских нематода Globodera rostochiensis и G. pallida, Meloidogyne chitwoodi и Meloidogyne fallax по подручјима, која се налази у Прилогу 3. овог програма и чини његов саставни дио.
(4) На евентуално присуство Ditylenchus destructor Thorne потребно је обратити посебну пажњу.

Члан 13.

(1) Парцеле за производњу сјеменског кромпира испитују се на присуство Globodera rostochiensis и G. pallida, Meloidogyne chitwoodi и Meloidogyne fallax у оквиру здравствене контроле производње сјемена кромпира и стручног надзора. 
(2) Узорковање земље због испитивања на присуство цистоликих кромпирових нематода врши се од јесени текуће године (краја вегетације) до садње кромпира наредне године, а подаци се могу користити за програм посебног надзора за наредну годину. 
(3) Узорци земље због присуства коријенових галових нематода врши се непосредно након завршеног процеса производње сјеменског кромпира. 
(4) Овлашћене институције дужне су доставити Министарству извјештаје за узорке из става 2. овог члана 15 дана након објављивања програма за наредну годину. 
(5) Узорковање и испитивање узорака из става 2. овог члана омогућава произвођачима кромпира коришћење налаза прије заснивања, односно пријаве сјеменске производње.

Члан 14.

(1) Преглед усјева домаћег сјеменског и меркантилног кромпира, преглед парадајза и пеларгоније, као и коровске биљке Solanum dulcamara (разводник, пасквица, горкослат), те преглед кртола у складиштима произвођача, узимање узорака и дијагностичко-лабораторијска испитивања узетих узорака кромпира (властитих и инспекцијских), парадајза, пеларгоније, коровске биљке Solanum dulcamara, воде и земље врше овлашћене институције.
(2) Узимање узорака кромпира из увоза, као и вршење прегледа и узорковање кромпира у складиштима прерађивача, односно у дистрибутивним центрима врше фитосанитарни инспектори Инспектората.
 
Члан 15.

(1) Преглед броја и распореда узорака за испитивање латентне инфекције на Ralstonia solanacearum, Clavibacter michiganensis ssp. sepedonicus меркантилног кромпира у Републици Српској прописан је у Табели – Преглед дистрибуције и броја узорака за визуелни преглед и лабораторијско испитивање присуства латентне инфекције Ralstonia solanacearum, Clavibacter michiganensis ssp. sepedonicus у домаћем меркантилном кромпиру, као и воде и коровске биљке Solanum dulcamara у Републици Српској, која се налази у Прилогу 2. овог програма.
(2) Преглед броја и распореда узорака за испитивање латентне инфекције на Ralstonia solanacearum и Clavibacter michiganensis ssp. sepedonicus у домаћем сјеменском кромпиру ради анализе сваког лота на присуство наведених фитопатогених бактерија зависиће од извршених пријава током текуће године.
(3) Преглед дистрибуције и броја узорака за лабораторијско испитивање на присуство карантинских нематода Globodera rostochiensis и G. pallida, Meloidogyne chitwoodi и Meloidogyne fallax у Републици Српској приказан је у Табели, која се налази у Прилогу 3. овог програма.

Члан 16.

(1) Лабораторијска испитивања узорака врше се у складу са међународно признатим и валидним дијагностичким методама.
(2) Лабораторијски извјештаји, поред резултата анализа, морају да садрже методе по којима је вршена детекција.

Члан 17.

(1) Локације узорковања и визуелних прегледа уносе се у Фито-Гис апликацију.
(2) На основу резултата спровођења овог програма, узорковања и извјештаја из лабораторија, овлашћене институције дужне су да израде карту географске дисперзије прегледаних површина и локација узорковања надзираних карантинских штетних организама кромпира користећи Фито-Гис апликацију.
(3) Овлашћене институције достављају Министарству у штампаном и електронском облику карте из става 2. овог члана и списак GPS локација у XY координатном систему.

Члан 18.

(1) [bookmark: _GoBack]Рок за узимање и достављање узорака овлашћеној лабораторији ради лабораторијских анализа је 10. децембар 2026. године.
(2) Коначан извјештај о спроведеном програму, као и карте из члана 17. став 3. овог програма достављају се Министарству до 20. децембра 2026. године.
(3) Овлашћене институције благовремено извјештавају Министарство о посебним догађајима током спровођења овог програма, а посебно о свим случајевима откривања штетних организама који су предмет посебног надзора.

Члан 19.

	(1) Спровођење овог програма у производњи финансира се из буџета Републике Српске на основу Правилника о условима и начину остваривања новчаних подстицаја за развој пољопривреде и села у 2026. години – право на подстицајна средства за финансирање програма из области заштите здравља биља.
	(2) Трошкове анализа узорака из увоза сноси увозник.

Члан 20.

(1) У случају постојања сумње на присуство инфекција/инфестација штетним организмима Synchytrium endobioticum, узрочника болести рака кромпира, Potato spindle tuber viroid, вретенасте кртоле кромпира, те Ditylenchus destructor Thorne, овлашћене институције могу предложити измјену и допуну овог програма у том дијелу.
(2) Број узорака, који је предвиђен програмом надзора, не може се мијењати и преносити из једне фазе у другу.

Члан 21.

(1) Све овлашћене институције у поступку фитосанитарног прегледа меркантилног кромпира на подручју свог дјеловања, као и фитосанитарни инспектори у дистрибутивним центрима дужни су поступати по Поступку о обављању фитосанитарног прегледа меркантилног кромпира, који се налази у Прилогу 4. овог програма и чини његов саставни дио.
(2) Субјекти из става 1. овог члана дужни су поступати по прописаном Току визуелног прегледа, који се налази у Прилогу 5. овог програма и чини његов саставни дио.
(3) Формирање узорака, које врше субјекти из става 1. овог члана прописано је Поступком (шемом) за формирање узорака меркантилног кромпира на присуство карантинских штетних организама, који се налази у Прилогу 6. овог програма и чини његов саставни дио.



Члан 22.

	Записник за посебан надзор кромпира, који се односи на пољске прегледе, прегледе кртола и узорковање кртола за лабораторијску анализу, фитосанитарни инспектори и представници овлашћених институција сачињавају на Обрасцу, који се налази у Прилогу 7. овог програма.

Члан 23.

(1) Овлашћене институције и фитосанитарна инспекција Инспектората воде евиденцију посебно за сваки карантински штетни организам у кромпиру, на начин прописан у Табели 1, која се налази у Прилогу 8. овог програма.
(2) Овлашћене институције воде евиденцију о произвођачима кромпира у Табели 2, која се налази у Прилогу 8. овог програма.
(3) Фитосанитарна инспекција Инспектората води евиденцију о дистрибутивним центрима у Табели 3, која се налази у Прилогу 8. овог програма и чини његов саставни дио.

Члан 24.

(1) Укупни резултати систематичног истраживања прстенасте трулежи Clavibacter michiganensis spp. sepedonicus у 2026. години за кромпир који се производи у Републици Српској воде се и достављају Министарству на Обрасцу 1, који се налази у Прилогу 9. овог програма и чини његов саставни дио.
(2) Укупни резултати систематичног истраживања смеђе трулежи Ralstonia solanacearum у 2026. години за кромпир који се производи у Републици Српској воде се и достављају Министарству на Обрасцу 2, који се налази у Прилогу 9. овог програма.

Члан 25.

Ступањем на снагу овог програма престаје да важи Програм посебног надзора карантинских штетних организама на кромпиру у Републици Српској у 2025. години („Службени гласник Републике Српске“, број 30/25).

Члан 26.

Овај програм ступа на снагу осмог дана од дана објављивања у „Службеном гласнику Републике Српске“.



Број: 12.03.3-330-           /26 	МИНИСТАР 

Датум: 	Анђелка Кузмић

ПРИЛОГ 1.

Табела – Дистрибуција броја званичних узорака за лабораторијско испитивање латентне инфекције Ralstonia solanacearum, Clavibacter michiganensis ssp. sepedonicus из увоза

	Узорци
	Број узорака

	Увезени сјеменски кромпир
	14

	Увезени меркантилни кромпир
	14

	Укупно
	28






ПРИЛОГ 2.

Табела – Преглед дистрибуције и броја узорака за визуелни преглед и лабораторијско испитивање присуства латентне инфекције Ralstonia solanacearum, Clavibacter michiganensis ssp. sepedonicus у домаћем меркантилном кромпиру, као и воде и коровске биљке Solanum dulcamara у Републици Српској

	Подручје
	Само визуелни преглед (број)
	Преглед са узорковањем
ради тестирања латентне
инфекције (број)
	Узорковање
меркантилног кромпира у
складиштима
произвођача/трапови
(број)
	Домаћи меркантилни
кромпир
дистрибутивни центри
и продајна мјеста
	Вода, отпадне воде и
коров Solanum dulcamara*

	Приједор
	6
	3
	7
	
	

	Бања Лука
	18
	6
	53
	
	

	Добој
	6
	2
	9
	
	

	Бијељина
	10
	5
	18
	
	

	Источно Сарајево
	18
	6
	38
	
	

	Требиње
	8
	3
	9
	
	

	Укупно
	66
	25
	134
	35
	9


	
* Од планираног укупног броја узорака обавезно је узети најмање по два узорка отпадних вода у прерађивачким центрима у различитим временским интервалима у складу са процјеном ризика, на основу динамике увоза кромпира у те прерађивачке капацитете.



ПРИЛОГ 3.

Табела – Преглед дистрибуције и броја узорака за лабораторијско испитивање присуства карантинских нематода Globodera rostochiensis и G. pallida у Републици Српској 

	Подручје
	Парцеле са
меркантилним
кромпиром
	Биље из Прилога 1.
Правилника о
мјерама за
спречавање ширења
и контроле
кромпирових
цистоликих нематода
	Систематска узорковања
	Узорци из пакирница и из дистрибуције
кромпира
	Увоз кромпира
	Укупно

	Приједор
	5
	2
	0
	1
	
	8

	Бања Лука
	18
	3
	10
	3
	
	34

	Добој
	5
	1
	0
	1
	
	7

	Бијељина
	7
	4
	0
	2
	
	13

	Источно Сарајево
	24
	0
	10
	2
	
	36

	Требиње
	11
	0
	0
	1
	
	12

	Укупно
	70
	10
	20
	10
	20
	130




Табела – Преглед дистрибуције и броја узорака за лабораторијско испитивање присуства карантинских нематода Meloidogyne chitwoodi и Meloidogyne fallax у Републици Српској 

	Подручје
	Парцеле са
меркантилним
кромпиром
	Биље из Прилога 1.
Правилника о
мјерама за
спречавање ширења
и контроле
кромпирових
цистоликих нематода
	Систематска узорковања
	Узорци из пакирница и из дистрибуције
кромпира
	Увоз кромпира
	Укупно

	Приједор
	3
	
	
	1
	
	4

	Бања Лука
	10
	
	
	3
	
	13

	Добој
	2
	
	
	1
	
	3

	Бијељина
	3
	
	
	2
	
	5

	Источно Сарајево
	13
	
	
	2
	
	15

	Требиње
	5
	
	
	1
	
	6

	Укупно
	36
	
	
	10
	20
	66





ПРИЛОГ 4.


ПОСТУПАК ОБАВЉАЊА ФИТОСАНИТАРНОГ ПРЕГЛЕДА
МЕРКАНТИЛНОГ КРОМПИРА

Све овлашћене институције у поступку фитосанитарног прегледа меркантилног кромпира на подручју свог дјеловања, као и фитосанитарни инспектори у дистрибутивним центрима дужни су да спроводе сљедеће активности:
1. Визуeлни преглед
1.1. Начин прегледа – визуeлни преглед кртола кромпира на присуство карактеристичних симптома карантинских штетних организама кромпира обавља се на сљедећи начин: 
1.1.1. ток визуелног прегледа обавља се у складу са Прилогом 5. овог програма,
1.1.2. поступак за формирање узорка меркантилног кромпира на присуство карантинских штетних организама прописан је у Прилогу 6. овог програма.
1.2. Јединица прегледа у магацину и дистрибутивном центру је лот.
1.3. Записник из Прилога 7. овог програма односи се на Записник за посебан надзор кромпира (пољски прегледи, преглед кртола и узорковање кртола за лабораторијску анализу) и обиљежава се вашим бројем.
1.4. Начин попуњавања Табеле 1. из Прилога 6. овог програма – колона визуeлни преглед и пресијецање кртола се увијек попуњава са – да; а колона узорковање за лабораторијску анализу попуњава се на сљедећи начин: 
1.4.1. не – уколико није било карактеристичних симптома,
1.4.2. да – уколико је било карактеристичних симптома и то само за онај штетни организам на који се симптоми односе (број извјештаја лабораторије уписује се само за тај штетни организам),
1.4.3. да – за Ralstonia solanacearum и Clavibacter michiganensis ssp. sepedonicus у табели уколико се узоркује на присуство латентне инфекције. У случају узорковања на присуство латентне инфекције, то се додаје и у напомени. 
1.5. Вријеме прегледа: октобар.
1.6. Мјесто прегледа: 
1.6.1. складиште произвођача меркантилног кромпира (овлашћене институције),
1.6.2. дистрибутивни центри (фитосанитарни инспектори Инспектората).
1.7. Предмет прегледа: при фитосанитарном прегледу прати се присуство карактеристичних симптома, које проузрокују сљедећи карантински штетни организми:
1.7.1. фитопатогене бактерије: Ralstonia solanacearum и Clavibacter michiganensis ssp. sepedonicus,
1.7.2. нематоде: Globodera rostochiensis (Woll.) и Globodera pallida (Stone) Meloidogyne chitwoodi и Meloidogyne fallax,
1.7.3. фитопатогена гљива: Synchytrium endobioticum и вироид Potato spindle tuber viroid.

2. Евиденције за базу података
Након завршетка Програма посебног надзора, попуњене табеле у електронској форми је потребно доставити Министарству на имејл-адресу: mps@mps.vladars.rs.
Рок за завршетак наведених послова је 20. децембар 2026. године.

3. Лабораторијска анализа
3.1. Лабораторијска анализа меркантилног кромпира у случају сумње на присуство карантинских штетних организама:
3.1.1. у случају сумње на присуство карантинских штетних организама формирати узорак од кртола са симптомима, који се просљеђује у овлашћену лабораторију на анализу.
3.2. Лабораторијска анализа меркантилног кромпира на присуство латентне инфекције карантинских бактерија Ralstonia solanacearum, Clavibacter michiganensis ssp. sepedonicus према плану Програма посебног надзора:
3.2.1. обавезно узорковање и лабораторијска анализа 200 кртола на присуство латентних инфекција карантинских бактерија.
3.3. Лабораторијска анализа у случају сумње на присуство карантинских нематода:
3.3.1. у случају сумње на присуство карантинских нематода потребно је формирати узорак од кртола са симптомима, који се просљеђује на анализу у овлашћену лабораторији.



ПРИЛОГ 5.

ТОК ВИЗУEЛНОГ ПРЕГЛЕДА

	1. Узети кртоле на начин прописан у Инструкцији за узорковање и здравствени преглед кромпира.
		2. Формирати узорак од 200 кртола – напомена: приликом узимања узорка, руководити се првенствено узимањем кртола са карактеристичним симптомима, уз допуну до потребног броја (200) са кртолама без симптома.
3. Извршити визуелни преглед сваког узорка од 200 кртола на присуство симптома карантинских штетних организама, те издвојити све кртоле са симптомима.
		4. Пресијецање кртола: све кртоле са симптомима за које се сумња да имају симптоме болести у унутрашњем дијелу, потребно је пресјећи. Уколико таквих кртола нема, потребно је пресијецати кртоле без симптома до 200 кртола.
5. У случају утврђивања карактеристичних симптома карантинских штетних организама потребно је хитно обавијестити надлежног фитосанитарног инспектора, који ће формирати узорак од кртола са карактеристичним симптомима и осигурати њихов транспорт до овлашћене лабораторије. 






ПРИЛОГ 6.

	Поступак (шема) за формирање узорака


	Величина лота (јединица за испитивање)
	Минимум јединица узорковања
	Јединица инспекције

	Сјеменски кромпир

	˂ 10 t (тона)
	100 kg или четири вреће
	200 гомоља

	од 11 t до 15 t
	150 kg или пет врећа
	200 гомоља

	од 16 t до 20 t
	200 kg или осам врећа
	200 гомоља

	˃ 20 t – уважава се као нови лот
	
	200 гомоља

	Меркантилни кромпир

	˂ 25 t
	100 kg или пет врећа
	200 гомоља

	од 26 t до 50 t
	100 kg или пет врећа
	200 гомоља

	од 51 t до 200 t
	20 kg / 10 t или једна врећа / 10 t
	200 гомоља

	˃ 200 t
	20 kg / 10 t или једна врећа / 10 t
	1 кртола / 1 t




ПРИЛОГ 7.

Записник за посебан надзор кромпира 
(пољски прегледи, преглед кртола и узорковање кртола за лабораторијску анализу)


Број: бр. регије – бр. службе – фаза (I, II, III, IV и V) – ваш број, подбројеви лотова, година
На примјер: 01-01а-III-10/1, 2, 3, 4, 5, 6, 7.../2025.
Датум:
Шифре узорка:

Подаци о произвођачу/складиштару
	Назив:
	

	Адреса:
	

	Телефон:
	

	Број пољопривредног газдинства:
	



Подаци о усјеву
	Подручје:
	

	Општина:
	

	Катастарска општина:
	

	Потес:
	

	Прегледана површина:
	

	Поријекло усјева:
	

	Систем наводњавања:
	

	GPS координате:
	

	Меркантилни кромпир (сорта): 
	

	Сјеменски кромпир (сорта):
	

	Остали узорци:
	



Подаци о магацину
	Подручје:
	

	Општина:
	

	Врста магацина:
	

	Капацитет магацина:
	

	Број лотова у магацину:
	

	Сорте:
	

	Доспијевање отпадних вода из магацина у водотокове: 
	

	Меркантилни кромпир (сорта):
	

	Сјеменски кромпир (сорта):
	

	Прегледана количина лота:
	

	Подброј лота:
	





Табела 1. 

	Карантински организми
	Визуелни преглед и пресијецање кртола (да/не)
	Утврђени карактеристични симптоми (да/не)
	Узорковање за лаб. анализу
(да/не)

	Ralstonia solanacearum
	да |_|
не |_|
	да |_|
не |_|
	да |_|
не |_|

	Clavibacter michiganensis ssp. sepedonicus
	да |_|
не |_|
	да |_|
не |_|
	да |_|
не |_|

	Globodera rostochiensis и Globodera pallida
	да |_|
не |_|
	да |_|
не |_|
	да |_|
не |_|

	Meloidogyne chitwoodi и Meloidogyne fallax
	да |_|
не |_|
	да |_|
не |_|
	да |_|
не |_|

	Остали штетни организми
	да |_|
не |_|
	да |_|
не |_|
	да |_|
не |_|


	
Примједбе:
____________________________________________________________________________________________________________________________________________________________________________________



	Одговорно лице								Овлашћено лице за
	произвођач / дистрибутивни центар					          фитосанитарни преглед

______________________________				 	          ____________________ 







ПРИЛОГ 8.
Табела 1 – ЕВИДЕНЦИЈА (за сваки карантински штетни организам посебно у кромпиру)

Овлашћена институција / Фитосанитарна инспекција:
Овлашћено лице службе:

	Редни
број уноса
	Произвођач/ власник
	Подручје
	Општина
	Кат. општина
	
Број кат. парцеле
	Потес
	Врста усјева (меркантилни, сјеменски, спонтана флора)
	Категорија (за сјеме)
	Укупно прегледана површина

	

	
	
	
	
	
	
	
	
	

	

	
	
	
	
	
	
	
	
	

	

	
	
	
	
	
	
	
	
	



	Врста
	Узорковање да/не
	Број узорака
	Број позитивних узорака
	Број 
извјештаја лаб. анал.
	Број
Записника прегледа
	Датум прегледа/ узорковања
	Утврђен штетни организам
+/–
	Лице које је узорковало
	Прва GPS координата
	Друга GPS координата
	Година

	

	
	
	
	
	
	
	
	
	
	
	

	

	
	
	
	
	
	
	
	
	
	
	

	

	
	
	
	
	
	
	
	
	
	
	




Табела 2 – Евиденција о произвођачима





	Подаци о произвођачу
	Подаци о магацину

	Редни број
	БПГ
	Произвођач
	Подручје
	Општина
	Мјесто
	Локација (насељено мјесто)
	Капацитет (t)
	Локација смјештаја отпада из магацина
	Доспијевање отпадних вода из магацина у водотокове (да/не)
	Намијењено промету (да/не)
	Намијењено сјетви 

	
	
	
	
	
	
	
	
	
	
	
	

	
	
	
	
	
	
	
	
	
	
	
	





	Подаци о прегледу магацина

	Датум прегледа
	Прегледана количина лота
	Сорта
	Визуелни преглед и пресијецање 200 кртола
	Узорковање за лаб. анализу
(да/не)
	Извјештај
	Здравствено исправно (да/не)

	
	
	
	
	
	
	

	
	
	
	
	
	
	





Табела 3 – Евиденција о дистрибутивним центрима

	Општи подаци о дистрибутивном центру
	Поријекло меркантилног кромпира у дистрибутивном центру
	
	Излаз (намјена)

	Редни број
	Назив
	Сједиште
	Одговорно лице
	Домаћа производња
	Увоз
	Укупна запримљена количина
	Домаће тржиште
	Извоз

	
	
	
	
	Произвођач
	Адреса
	Број потврде о пријему
	Земља поријекла
	Количина
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	



	Подаци о прегледу у дистрибутивном центру

	Прегледана количина лота
	Сорте
	Визуелни преглед и пресијецање 200 кртола
	Узорковање за лабораторијску анализу
(да/не)
	Извјештај анализе
	Здравствено исправно 
(да/не)

	
	
	
	
	
	


	
	
	
	
	
	




ПРИЛОГ 9.

Образац 1 – Укупни резултати систематичног истраживања прстенасте трулежи Clavibacter michiganensis spp. sepedonicus у 2025. години за кромпир који се производи у Републици Српској 

	Регија
	Категорија кромпира
	Укупна површина узгоја (ha)
	Лабораторијска испитивања
	Инспекцијски преглед гомоља 2

	
	
	
	Број
узорака
	Број лотова
	Величина лотова 
(у t или hа)
	Период узорковања
	Број позитивних налаза
	Број испитаних узорака
	Величина узорка
	Број
позитивних
узорака3

	
	
	
	
	
	
	
	Узорци





	Лотови



	
	
	

	
	Предосновно сјеме
	
	
	
	
	
	
	
	
	
	

	
	Основно сјеме
	
	
	
	
	
	
	
	
	
	

	
	Цертификовано сјеме
	
	
	
	
	
	
	
	
	
	

	
	Сјеме
остало1 (навести)
	
	
	
	
	
	
	
	
	
	

	
	Меркантилни
	
	
	
	
	
	
	
	
	
	

	
	Индустријски
	
	
	
	
	
	
	
	
	
	

	
	Остало 1 (навести)
	
	
	
	
	
	
	
	
	
	


1) За земље у којима постоји епидемија, било би, на примјер, значајно навести, одвојено од општих истраживања, количину узорака за испитивање или праћење епидемија.
2) Третирати као макроскопски преглед гомоља, укључујући и њихове резнице.
3) Третирати као уочени симптоми, узет узорак и лабораторијски потврђен.




Образац 2 – Укупни резултати систематичног истраживања смеђе трулежи Ralstonia solanacearum у 2025. години (само за кромпир који се производи у Републици Српској)

	Регија
	Категорија кромпира
	Укупна површина узгоја (hа)
	Лабораторијска испитивања
	Инспекцијски преглед гомоља 2

	
	
	
	Број
узорака
	Број лотова
	Величина лотова 
(у t или hа)
	Период
узорковања
	Број позитивних налаза
	Број испитаних узорака
	Величина узорка
	Број
позитивних
узорака3

	
	
	
	
	
	
	
	Узорци
	Лотови
	
	
	

	
	Предосновно сјеме
	
	
	
	
	
	
	
	
	
	

	
	Основно сјеме
	
	
	
	
	
	
	
	
	
	

	
	Цертификовано сјеме
	
	
	
	
	
	
	
	
	
	

	
	Сјеме
остало1
(навести)
	
	
	
	
	
	
	
	
	
	

	
	Меркантилни
	
	
	
	
	
	
	
	
	
	

	
	Индустријски
	
	
	
	
	
	
	
	
	
	

	
	Остало 1 (навести)
	
	
	
	
	
	
	
	
	
	

	
	Парадајз намијењен за пресађивање
	
	
	
	
	
	
	
	
	
	

	
	Остали домаћини (навести сорту, ријеку/подручје)
	
	
	

	
	Вода (навести ријека / подручје / локацију простора и методе анализе
	



1) За земље у којима постоји епидемија, било би, на примјер, значајно навести, одвојено од општих истраживања, количину узорака за испитивање или праћење епидемија.
2) Третирати као макроскопски преглед гомоља, укључујући и њихове резнице.
3) Третирати као уочени симптоми, узет узорак и лабораторијски потврђен.
ОБРАЗЛОЖЕЊЕ
ПРОГРАМА ПОСЕБНОГ НАДЗОРА КАРАНТИНСКИХ ШТЕТНИХ ОРГАНИЗАМА НА КРОМПИРУ У РЕПУБЛИЦИ СРПСКОЈ У 2025. ГОДИНИ

I ПРАВНИ ОСНОВ

Правни основ за доношење овог програма садржан је у члану 31. став 1. Закона о заштити здравља биља у Републици Српској („Службени гласник Републике Српске”, број 25/09), којим се дефинише да министар доноси наведени програм као и члану 76. став 2. Закона о републичкој управи („Службени гласник Републике Српске“, бр. 115/18, 111/21, 15/22, 56/22, 132/22 и 90/23). 
II РАЗЛОЗИ ЗА ДОНОШЕЊЕ ПРОГРАМА
Доношење овог програма је обавеза која проистиче из Закона о заштити здравља биља у Републици Српској, као и потреба за спровођењем посебног надзора над карантински штетним организмима на кромпиру са циљем заштите здравља биља. 

III УСКЛАЂЕНОСТ СА ПРОПИСИМА ЕУ


IV ОБРАЗЛОЖЕЊЕ ПРЕДЛОЖЕНИХ РЈЕШЕЊА
Чланом 1. дефинише се предмет програма.
Чланом 2. дефинишу се циљеви овог програма.
Чл. 3, 4, 5. и 6. дефинишу се институције за спровођење програма посебног надзора, територија за спровођење програма, начин одабира локација, вријеме вршења надзора, подручје рада.
Чланом 7. дефинишу се фазе узорковања кромпира. 
Чланом 8. дефинишу се изузеци узорковања у случају сумње на присуство карантински штетних организама како је наведено.
Чланом 9. дефинише се обавеза испитивања сваке партије/лота сјеменског кромпира.
Чланом 10. дефинишу се и остале биљке домаћини фитопатогене бактерије Ralstonia solanacearum, затим дефинишу се визуелни прегледи на присуство Potato spindle tuber viroid.
Чланом 11. дефинише се начин, вријеме узорковања, затим биље које се узоркује и организми на које ће се вршити лабораторијско тестирање.
Чланом 12. дефинише се начин узорковања земље, затим регије са којих се узоркује субјекти који врше узорковање, као и организми на чије присуство се врше лабораторијске анализе.
Чланом 13. дефинише се обавеза испитативања парцела за производњу сјеменског кромпира на присуство Globodera rostochiensis, G. Pallida, Meloidogyne chitwoodi и Meloidogyne fallax и извјештавање.
Чланом 14. дефинише се преглед усјева домаћег сјеменског и меркантилног кромпира, преглед парадајза и пеларгоније, као и коровске биљке Solanum dulcamara.
Чланом 15. дефинише се преглед броја и распореда узорака за испитивање латентне инфекције на Ralstonia solanacearum, Clavibacter michiganensis ssp. sepedonicus, као и преглед дистрибуције и броја узорака за лабораторијско испитивање на присуство карантинских нематода Globodera rostochiensis и G. pallida, Meloidogyne chitwoodi и Meloidogyne fallax..
Чланом 16. прописан је начин лабораторијских испитивања и усклађивање са међународно признатим и валидним дијагностичким методама.
Чланом 17. прописана је обавеза картографског евидентирања мјеста узорковања.
Чланом 18. прописана је обавеза извјештавања вршиоца посебног надзора.
Чланом 19. прописан је начин финансирања спровођења програма посебног надзора.
Чланом 20. прописан је изузетак у случају постојања сумње на присуство инфекција/инфестација штетним организмима Synchytrium endobioticum узрочника болести рака кромпира, Potato spindle tuber viroid, вретенасте кртоле кромпира, и Ditylenchus destructor Thorne.
Чланом 21. прописана је обавеза поступања при фитосанитарном прегледу меркантилног кромпира на подручју дјеловања вришиоца мониторинга.
Чланом 22. прописан је Записник за посебан надзор кромпира, који се односи на пољске прегледе, прегледе кротола и узорковање кртола за лабораторијску анализу.
Чланом 23. прописана је обавеза вођења евиденција посебно за сваки карантински штетни организам у кромпиру, евиденција о произвођачима кромпира, евиденција о дистрибутивним центрима.
Чланом 24. прописано је да се укупни резултати систематичног истраживања прстенасте трулежи Clavibacter michiganensis spp. sepedonicus у 2026. години за кромпир који се производи у Републици Српској.
Чланом 25. прописано стављање ван снаге програма из 2025. године.
Члан 26. прописано је ступање на снагу овог програма.
V УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ПРОГРАМА
У сврху спровођења процеса консултација и дефинисања могућих опција, као полазна основа урађена је идентификација релевантних актера и њихова анализа из аспекта очекиваног нивоа утицаја и интереса у области заштите здравља биља. На основу урађене анализе, консултовани су експерти из ове области, као кључни актери, који су били укључени у процес консултација и израде програма да дају своје мишљење на преднацрт. На интернет страници овог министарства, а ради достављања примједаба и сугестија, преднацрт програма је био доступан јавности, у складу са Смјерницама за консултације у изради прописа и других општих аката („Службени гласник Републике Српске“, број 86/22).

VI ФИНАНСИЈСКА СРЕДСТВА
За спровођење овог програма потребна су средства у буџету Републике Српске и регулисана су Правилником о условима и начину остваривања новчаних подстицаја за развој пољопривреде и села за 2026. годину.
